CELEX: 62018TN0592
Language: hu
Date: 2018-09-28 00:00:00
Title: T-592/18. sz. ügy: 2018. szeptember 28-án benyújtott kereset – Wywiał-Prząda kontra Bizottság

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/98
            
         
      2018. szeptember 28-án benyújtott kereset – Wywiał-Prząda kontra Bizottság
      (T-592/18. sz. ügy)
      (2018/C 427/129)
      Az eljárás nyelve: francia
      
         Felek
      
      
         Felperes: Katarzyna Wywiał-Prząda (Wezembeek-Oppem, Belgium) (képviselők: S. Orlandi és T. Martin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      a következőképpen határozzon,
      
                  —
               
               
                  semmisítse meg a 2017. november 23-i határozatot, amelyben megtagadták tőle a külföldi munkavégzési támogatást;
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Elsődlegesen előterjesztett első jogalap, amely az Európai Unió tisztviselőinek személyzeti szabályzata VII. melléklete 4. cikke (1) bekezdése a) pontjának megsértésén alapul – amelyet a 2007. június 21-i Bizottság kontra Hosman-Chevalier ítélet (C-424/05 P, EU:C:2007:367) értelmezett – mivel az időszak, amelynek során a felperes a referenciaidőszak során diplomata jogállásban Belgiumban lakott „egy másik állam, vagy nemzetközi szervezet részére végzett tevékenységből származó” körülménynek minősül.
               
            
                  2.
               
               
                  Másodlagosan előterjesztett második jogalap, amelyet arra az esetre hozott fel, ha ezt az időszakot nem lehet figyelmen kívül hagyni, az Európai Unió tisztviselőinek személyzeti szabályzata VII. melléklete 4. cikke (1) bekezdése a) pontjának megsértésén alapul, mivel mindenképpen úgy kell tekinteni, hogy a referenciaidőszak során nem állt szándékában az, hogy a Belgiumi jelenlétének – amely elválaszthatatlanul kötődik a férje diplomáciai kiküldetéséhez – a „szokásos tartózkodási hely” fogalmának szerves részét képező stabil jelleget adjon.